Χεβρώνα

Η Χεβρώνα ή ΧεβρώνΑναζήτηση για: "Χεβρών" Κέντρο Ελληνικής Γλώσσας (αραβικά:  Αλ-Χαλίλ, εβραϊκά: ) είναι παλαιστινιακή πόλη στη Δυτική Όχθη, 30 χιλιόμετρα νότια της Ιερουσαλήμ. Στην απογραφή του 2007, η Χεβρώνα είχε συνολικά 163.146 κατοίκους από τους οποίους περίπου 500 ήταν Ισραηλινοί έποικοι. Η Χεβρώνα είναι η μεγαλύτερη πόλη στη Δυτική Όχθη και η δεύτερη μεγαλύτερη στο Κράτος της Παλαιστίνης μετά τη Γάζα. Η πόλη χωρίζεται σε δύο τομείς, τον Η1 που ελέγχεται από τους Παλαιστίνιους και τον Η2 που ελέγχεται από τους Ισραηλινούς και αποτελεί το 20% της πόλης. Είναι κτισμένη σε υψόμετρο 930 μέτρων στα βουνά της Ιουδαίας.

Η πόλη είναι περισσότερο γνωστή ως ο τόπος ταφής των βιβλικών πατριαρχών Αβραάμ, Ισαάκ και Ιακώβ και των συζύγων τους. Οι τάφοι θεωρείται ότι βρίσκονται στο τύμβο των Πατριαρχών (ή Τζαμί Ιμπραΐμι για τους μουσουλμάνους). Η Χεβρώνα είναι η δεύτερη ιερότερη πόλη στον Ιουδαϊσμό μετά την Ιερουσαλήμ.. Η πόλη θεωρείται επίσης ιερή από τους μουσουλμάνους, λόγω της σχέσης της με τον Αβραάμ., και θεωρείται ως μια από τις τέσσερεις ιερές πόλεις του Ισλάμ.: 'Suleyman considered himself the ruler of the four holy cities of Islam, and, along with Mecca and Medina, included Hebron and Jerusalem in his rather lengthy list of official titles.'. Σύμφωνα με την Βίβλο, ο Δαβίδ την έκανε πρωτεύουσα του κράτους των Ιουδαίων για μερικά χρόνια. Το 1099 κατελήφθη από τους Σταυροφόρους και το 1187 από τους μουσουλμάνους, με αρχηγό τον Σαλαντίν. Στις αρχές του 16ου αιώνα πέρασε στη κατοχή των Οθωμάνων και το 1917 των Βρετανών και παρέμεινε σε βρετανική κατοχή μέχρι το 1948, όταν και τη Δυτική Όχθη κατέλαβαν οι Ιορδανοί. Το Ισραήλ κατέλαβε τη περιοχή μετά τον πόλεμο των έξι ημερών. Η πόλη λόγω της ιερής σημασίας τόσο για τους Εβραίους όσο και τους Μουσουλμάνους αποτελεί σημείο τριβής ανάμεσα στις δύο θρησκείες.ΔΟΜΗ: Χεβρώνα

Η Χεβρώνα είναι πολυάσχολος εμπορικός κόμβος στη Δυτική Όχθη, συνεισφέροντας περίπου το ένα τρίτο του ΑΕΠ της περιοχής, κυρίως από τις πώλησεις μαρμάρου από τα λατομεία. Επίσης είναι γεωργικό κέντρο γνωστό για τα σταφύλια και τα σύκα τους, ενώ στη πόλη υπάρχουν εργαστήρια κεραμικής και υαλοποιίας. Η παλαιά πόλη χαρακτηρίζεται από στενά δρομάκια, πέτρινα σπίτια με επίπεδες σκεπές και παλιά καταστήματα. Στη πόλη εδρεύει το Πανεπιστήμιο της Χεβρώνας και το Πολυτεχνείο της Παλαιστίνης.

Ιστορία
Η Χεβρώνα είναι μία από τις αρχαιότερες συνεχώς κατοικημένες πόλεις στον κόσμο και κατέχει ιδιαίτερη σημασία στην εβραϊκή θρησκευτική και ιστορική παράδοση. Αποτελεί μία από τις τέσσερις ιερές πόλεις του Ιουδαϊσμού, μαζί με την Ιερουσαλήμ, τη Τιβεριάδα και τη Τσφατ.

Βιβλική περίοδος
Η εβραϊκή παρουσία στη Χεβρώνα ανάγεται στην εποχή των Πατριαρχών. Σύμφωνα με τη Βίβλο, ο Αβραάμ αγόρασε το Σπήλαιο της Μαχπελά (Μααράτ α-Μαχπελά) ως οικογενειακό τάφο, και εκεί θάφτηκαν οι Αβραάμ, Σάρα, Ισαάκ, Ρεβέκκα, Ιακώβ και Λεία. Το σπήλαιο αυτό αποτελεί ιερό τόπο για Εβραίους, Χριστιανούς και Μουσουλμάνους και σήμερα είναι γνωστό και ως Τζαμί του Ιμπραήμ.

Η Χεβρώνα αναφέρεται ως πόλη των Χαναναίων και αργότερα των Ισραηλιτών. Κατά τη διάρκεια της βασιλείας του Δαβίδ, χρησίμευσε ως η πρώτη πρωτεύουσα του Ισραήλ πριν μεταφερθεί στην Ιερουσαλήμ.

Ελληνορωμαϊκή και Βυζαντινή περίοδος
Κατά την ελληνιστική και ρωμαϊκή περίοδο, η Χεβρώνα διατήρησε εβραϊκή παρουσία, αν και υπέστη καταστροφές κατά καιρούς. Κατά την εξέγερση των Μακκαβαίων και την εβραϊκή αντίσταση κατά της ρωμαϊκής κυριαρχίας, η περιοχή υπήρξε σημείο στρατηγικής σημασίας. Η εβραϊκή κοινότητα επιβίωσε και κατά τη βυζαντινή εποχή, αν και σε μικρότερη κλίμακα.

Ισλαμική κατάκτηση και μεσαιωνική περίοδος
Μετά την ισλαμική κατάκτηση τον 7ο αιώνα, η Χεβρώνα πέρασε σταδιακά υπό μουσουλμανικό έλεγχο. Οι Εβραίοι συνέχισαν να ζουν στην πόλη, κυρίως κοντά στο Σπήλαιο των Πατριαρχών, αλλά οι συνθήκες διαβίωσης ποίκιλαν ανάλογα με την εποχή και την πολιτική των εκάστοτε ηγεμόνων.

Οθωμανική περίοδος
Κατά την οθωμανική περίοδο (16ος–20ός αι.), η εβραϊκή κοινότητα της Χεβρώνας συνέχισε να υφίσταται, αν και ήταν μικρή σε μέγεθος. Στα τέλη του 19ου αιώνα, αναφέρθηκε αύξηση του αριθμού των Εβραίων στην πόλη, κυρίως λόγω της εβραϊκής μετανάστευσης από τη Βόρεια Αφρική.

Σφαγή της Χεβρώνας (1929)
Το 1929, κατά την περίοδο της Βρετανικής Εντολής στην Παλαιστίνη, ξέσπασαν βίαιες ταραχές, κατά τις οποίες 67 Εβραίοι κάτοικοι της Χεβρώνας σκοτώθηκαν από Άραβες επιτιθέμενους. Η εβραϊκή κοινότητα αναγκάστηκε να εγκαταλείψει την πόλη, και δεν επέστρεψε μέχρι το 1967.

Μετά τον Πόλεμο των Έξι Ημερών (1967)
Μετά τον Πόλεμο των Έξι Ημερών και την ισραηλινή κατάληψη της Δυτικής Όχθης, συμπεριλαμβανομένης της Χεβρώνας, εγκαταστάθηκαν ξανά Εβραίοι στην πόλη, κυρίως στην περιοχή κοντά στο Σπήλαιο των Πατριαρχών. Η ισραηλινή παρουσία στην πόλη αποτελεί αντικείμενο έντονων πολιτικών και διεθνών διαφωνιών.

Διαίρεση της Χεβρώνας

Μετά τη Συμφωνία του Όσλο του 1995 και τη Συμφωνία της Χεβρώνας του 1997, οι Παλαιστινιακές πόλεις τέθηκαν υπό την αποκλειστική δικαιοδοσία της Παλαιστινιακής Αρχής, με εξαίρεση τη Χεβρώνα,. η οποία χωρίστηκε σε δύο τομείς: ο Η1 ελέγχεται από την Παλαιστινιακή Αρχή και ο Η2 – που περιλαμβάνει την Παλαιά Πόλη της Χεβρώνας – παρέμεινε υπό τον στρατιωτικό έλεγχο του Ισραήλ. Περίπου 120.000 Παλαιστίνιοι ζουν στον Η1, ενώ περίπου 30.000 Παλαιστίνιοι μαζί με περίπου 700 Ισραηλινούς παραμένουν υπό ισραηλινό στρατιωτικό έλεγχο στον Η2. Από το 2009, συνολικά 86 Εβραϊκές οικογένειες ζούσαν στη Χεβρώνα. Οι Ισραηλινές Αμυντικές Δυνάμεις δεν επιτρέπεται να εισέλθουν στον Η1 εκτός εάν συνοδεύονται από Παλαιστίνιους συνοδούς. Οι Παλαιστίνιοι δεν μπορούν να προσεγγίσουν περιοχές όπου ζουν εβραίοι κάτοικοι χωρίς ειδική άδεια από τις Ισραηλινές Αμυντικές Δυνάμεις. Η εβραϊκή αποίκηση θεωρείται παράνομη από το μεγαλύτερο μέρος της διεθνούς κοινότητας, αν και η ισραηλινή κυβέρνηση το αμφισβητεί.

Ο Παλαιστινιακός πληθυσμός στον Η2 έχει μειωθεί σημαντικά λόγω του αντίκτυπου των ισραηλινών μέτρων ασφαλείας, συμπεριλαμβανομένων των αυστηρών περιορισμών στην κυκλοφορία, και του κλεισίματος των εμπορικών δραστηριοτήτων των Παλαιστινίων κοντά σε περιοχές Εβραίων κατοίκων, καθώς και λόγω παρενόχλησης από αυτούς. "In total, 169 families lived on the three streets in September 2000, when the intifada began. Since then, seventy-three families—forty-three percent—have left their homes."

Οι Παλαιστίνιοι απαγορεύεται να χρησιμοποιούν την οδό Αλ-Σουχάντα, έναν κύριο εμπορικό δρόμο.Hope in Hebron. David Shulman, New York Review of Books, 22 March 2013:″Those who still live on Shuhada Street can't enter their own homes from the street. Some use the rooftops to go in and out, climbing from one roof to another before issuing into adjacent homes or alleys. Some have cut gaping holes in the walls connecting their homes to other (often deserted) houses and thus pass through these buildings until they can exit into a lane outside or up a flight of stairs to a passageway on top of the old casba market. According to a survey conducted by the human-rights organization B’Tselem in 2007, 42 per cent of the Palestinian population in the city center of Hebron (area H2)—some 1,014 families—have abandoned their homes and moved out, most of them to area H1, now under Palestinian control.″ Ως αποτέλεσμα, περίπου τα μισά αραβικά καταστήματα στον Η2 έχουν κλείσει από το 1994.

 Παραπομπές 

 Βιβλιογραφία 

Εξωτερικοί σύνδεσμοι


Κατηγορία:Παλαιστίνη
Κατηγορία:Γεωγραφία της Βίβλου
Κατηγορία:Πόλεις της Παλαιστίνης